ການປິດປະເທດ ເນື່ອງຈາກການລະບາດ ຂອງໂຄວິດ-19 ຮອບສອງ ເຮັດໃຫ້ສິນຄ້າແພງຂຶ້ນ 
ມາດຕະການປິດປະເທດ ຢ່າງເຂັ້ມງວດ ໃນການເດີນທາງ ໃນບາງແຂວງ ຫລັງການລະບາດຂອງໂຄວິດ-19 ຮອບສອງ ເຮັດໃຫ້ສິນຄ້າແພງຂຶ້ນ.
ລາຄາສິນຄ້າໃນຫລາຍພາກຂອງລາວ ປາກົດວ່າ ຖີບຕົວສູງຂຶ້ນຢ່າງວ່ອງໄວ, ຫລັງຈາກ ມີຄື້ນຟອງການລະບາດ ຂອງພະຍາດໂຄວິດ-19 ຮອບສອງ ພາຍໃນປະເທດ ທີ່ມີຜູ້ຕິດ ເຊື້ອເພີ້ມຂຶ້ນ 4 ຄົນໃນໄລຍະ 2 ອາທິດກວ່າຜ່ານມານີ້ ເຖິງແມ່ນວ່າຈະບໍ່ມີມາດຕະການ ປິດເມືອງທີ່ເຄັ່ງຄັດ ເທົ່າກັນ ກັບການລະບາດຮອບນຶ່ງ ກໍຕາມ ອີງຕາມຄໍາເຫັນຂອງເຈົ້າ ໜ້າທີ່ ແລະປະຊາຊົນ ໃນບາງທ້ອງຖິ່ນ ກິ່ງສະຫວັນ ມີລາຍງານເລື້ອງນີ້ ຈາກນັກຂ່າວ ຂອງພວກເຮົາ ມາສະເໜີທ່ານ ໃນອັນດັບຕໍ່ໄປ ການລະບາດ ຂອງພະຍາດໂຄວິດ-19 ຮອບສອງ ທີ່ເລີ້ມຕົ້ນຂຶ້ນ ນັບແຕ່ທ້າຍ ເດືອນມັງ ກອນຜ່ານມາ ເມື່ອມີການກວດພົບ ຈາກແຮງງານຍິງລາວສອງຄົນທີ່ຄົນນຶ່ງກັບຈາກໄທ ອີກຄົນນຶ່ງກັບຈາກມາເລເຊຍ ແລະຜູ້ຊາຍຈີນຄົນນຶ່ງ ທີ່ລັກ ລອບເຂົ້າທາງພາກເໜືອ ຂອງປະເທດ ທີ່ເຮັດໃຫ້ມີຈໍານວນຜູ້ຕິດເຊື້ອໃນລາວທັງໝົດ ເພີ້ມຂຶ້ນເປັນ 45 ລາຍ ສໍາ ນັກງານນາຍົກ ກໍໄດ້ອອກປະກາດແຈ້ງການ ເລກທີ 1414/ສຫນຍ ລົງວັນທີ 23 ທັນວາ 2020 ຮຽກຮ້ອງໃຫ້ ປະຊາຊົນລາວ ແລະຊາວຕ່າງປະເທດທີ່ດໍາລົງຊີວິດຢູ່ ສປປ ລາວ ໃຫ້ເພີ້ມສະຕິລະວັງຕົວສູງກວ່າເກົ່າ ແລະໃນປັດຈຸບັນ ໂດຍສືບຕໍ່ປະຕິບັດຕາມຄໍາສັ່ງ ແນະນໍາ ສະ ບັບດັ່ງກ່າວ ເຈົ້າໜ້າທີ່ໃນຫລາຍທ້ອງຖິ່ນ ນອກຈາກເພີ້ມມາດຕະການ ກວດກາການເດີນທາງເຂົ້າມາຕາມຊາຍແດນແລ້ວ ກໍຍັງມີການລາດຕະເວນ ກວດກາ ການເດີນທາງຂອງຄົນຕ່າງປະເທດ ທີ່ໜ້າສົງໄສວ່າ ລັກລອບເຂົ້າປະເທດອີກດ້ວຍ ດັ່ງ ການໃຫ້ສໍາພາດຂອງເຈົ້າໜ້າທີ່ທ່ານນຶ່ງໃນເມືອງປາກຊັນ ແຂວງບໍລິຄໍາໄຊ ກ່ຽວສະພາບ ການຄວບຄຸມໂຄວິດ ຢູ່ແຂວງຈໍາປາສັກທີ່ເຄັ່ງຄັດ ແລະການກັກຕົວຄົນຈີນ ເຂົ້າມາໃນ ແຂວງບໍລິຄໍາໄຊ ໂດຍທາງລົດວ່າ: “ ອີງຕາມບົດວິເຄາະຂອງສະຖາບັນໂລອີ (Lowy) ໃນອອສເຕຣເລຍ ທີ່ພິມແຜ່ເມື່ອມໍ່ໆ ມານີ້ ທີ່ເວົ້າວ່າປະເທດທີ່ມີພົນລະເມືອງໜ້ອຍກວ່າ 10 ລ້ານຄົນແມ່ນສາມາດຄວບຄຸມ ຫລືຮັບມືກັບການລະບາດຂອງພະຍາດໂຄວິດ-19 ໄດ້ດີກວ່າ ປະເທດທີ່ມີພົນລະເມືອງ ຫລາຍ ສະນັ້ນອີງຕາມການຄົ້ນພົບປະເດັນສໍາຄັນອັນ ນຶ່ງ ທີ່ພາໃຫ້ປະເທດຕ່າງໆ ໃນ ການເຝົ້າລະວັງ ບໍ່ໃຫ້ການລະບາດພະຍາດດັ່ງ ກ່າວຮ້າຍແຮງຂຶ້ນຢ່າງວ່ອງໄວ ແລະກໍ ບໍ່ມີກໍລະນີຄົນປ່ວຍທີ່ໄດ້ຮັບການຢືນຢັນເຖິງ 100 ຄົນ ພ້ອມທັງຍັງບໍ່ມີລາຍງານວ່າ ມີ ຄົນເສຍຊີວິດຍ້ອນພະຍາດດັ່ງ ກ່າວ ຕະຫລອດໄລຍະເກືອບຮອດ 1 ປີມານີ້ກໍອາດຖື ໄດ້ວ່າ ລາວສາມາດຄວບຄຸມ ການລະບາດຂອງພະຍາດໂຄວິດ-19ໄດ້ດີສົມຄວນ ເນື່ອງຈາກວ່າ ທາງການລາວມີປະສົບການຫລາຍຂຶ້ນ ໃນການຄຸ້ມຄອງການແຜ່ລະບາດ ຂອງພະຍາດດັ່ງກ່າວທີ່ປະຕິບັດມາໄດ້ເກືອບ 1 ປີແລ້ວ ທາງການລາວ ໄດ້ມີມາດຕະການ ເຝົ້າລະວັງໃນແຕ່ລະເຂດ ແລະທ້ອງຖິ່ນແຕ່ບໍ່ເຄັ່ງຄັດເທົ່າກັນ ກັບຄື້ນຟອງການລະບາດ ໃນຮອບທີ 1 ຊຶ່ງກໍຄືໃນໄລຍະເດືອນມີນາ ຫາ ເດືອນເມສາ ປີກາຍນີ້ ແຕ່ຢ່າງໃດກໍຕາມ ມັນຍັງເຮັດໃຫ້ລາຄາອາຫານ ແລະ ສິນຄ້າໃຊ້ສອຍປະຈໍາວັນແພງຂຶ້ນ ດັ່ງທີ່ປະຊາຊົນ ທ່ານນຶ່ງໃນເມືອງແຂວງສາລະວັນ ກ່າວວ່າ: ພ້ອມກັນນັ້ນ ກະຊວງການຄ້າ ແລະອຸດສາຫະກໍາ ກໍໄດ້ປະກາດຂຶ້ນລາຄານໍ້າມັນທົ່ວປະ ເທດນັບແຕ່ອາທິດແລ້ວນີ້ເປັນຕົ້ນມາ ເຊັ່ນ ໃນວັນທີ 5 ກຸມພາ ນໍ້າມັນ ແອັດຊັງພິເສດຢູ່ ນະຄອນຫລວງວຽງຈັນນັ້ນ ປັບຂຶ້ນ 70 ກີບຕໍ່ລິດ ເປັນລິດລະ 9 860 ກີບ, ນໍ້າມັນແອັດ ຊັງທໍາມະດາປັບຂຶ້ນ 50 ກີບ ຕໍ່ລິດ ເປັນລິດລະ 9 190 ກີບ ແລະນໍ້າມັນກາຊວນປັບຂຶ້ນ 50 ກີບ ຕໍ່ລິດ ເປັນລິດລະ 8 210 ກີບ ສະພາບ ການນີ້ ໂດຍທົ່ວໄປແລ້ວ ເຮັດໃຫ້ຊີວິດ ການເປັນຢູ່ຂອງປະຊາຊົນຝືດເຄືອງຂຶ້ນ ດັ່ງການໃຫ້ສໍາພາດຂອງປະຊາຊົນ ໃນນະຄອນ ຫລວງວຽງຈັນວ່າ: ສາຍເຫດສໍາຄັນ ອີກອັນນຶ່ງກໍຄືການຂາດເງິນຕາຕ່າງປະເທດເພື່ອໄປຊໍາລະຄ່າສິນຄ້າ ນໍາເຂົ້າຈາກຕ່າງປະເທດ ໂດຍສະເພາະແມ່ນປະເທດໄທ ດັ່ງການໃຫ້ສໍາ ພາດຂອງແມ່ ຄ້າຂາຍຍ່ອຍ ໃນເຂດຊົນນະບົດແຫ່ງນຶ່ງ ເມືອງຊະນະສົມບູນ, ແຂວງຈໍາປາສັກວ່າ: ໄທເປັນປະເທດຄູ່ພາຄີທາງການຄ້າລາຍໃຫຍ່ທີ່ສຸດຂອງລາວ ຊຶ່ງກໍຄື ສິນຄ້າສົ່ງອອກຂອງ ລາວໄປໄທກວາມເອົາ 41 ເປີເຊັນຂອງສິນຄ້າທັງໝົດຂອງລາວ ໃນປີ 2019 ຊຶ່ງກໍຄື 2 ຕື້ 400 ລ້ານໂດລາ ສ່ວນສິນຄ້າຈາກໄທແມ່ນກວາມເອົາ 50 ເປີເຊັນ ຂອງສິນຄ້ານໍາເຂົ້າ ທັງໝົດຂອງລາວ ຄືມີມູນຄ່າ 2 ຕື້ 910 ລ້ານໂດລາ ອີງຕາມການສະຖິຕິລາຍງານຢູ່ໃນເວັບໄຊ Trend economy ຊຶ່ງເປັນ ບໍລິສັດໃຫ້ຂໍ້ມູນດ້ານການຄ້າສາກົນ ທາງອິນເຕີເນັດ ສະນັ້ນ ເມື່ອລາວເຮົາຊຶ່ງເປັນປະເທດນໍາເຂົ້າສິນຄ້າໃຊ້ສອຍຕົ້ນຕໍ ມາຈາກໄທແລ້ວການ ລະບາດຮອບສອງຂອງພະຍາດໂຄວິດ-19 ທັງຢູ່ພາຍໃນລາວແລະໄທແລ້ວ ກໍຍິ່ງເຮັດໃຫ້ ເສດຖະກິດລາວໄດ້ຮັບຜົນກະທົບຮ້າຍແຮງຍິ່ງຂຶ້ນ ເຖິງແມ່ນວ່າ ຈະບໍ່ມີມາດຕະການ ປິດເມືອງຢ່າງເຄັ່ງຄັດຄືກັນ ກັບຄື້ນຟອງການລະ ບາດຂອງພະຍາດອັນຕະລາຍຮ້າຍແຮງ ອັນນີ້ ໃນຮອບທີນຶ່ງກໍຕາມ